

**ระเบียบมหาวิทยาลัยธรรมศาสตร์**

**ว่าด้วยอัตราค่าตอบแทนการจัดการศึกษา โครงการรับนักศึกษาระดับปริญญาตรี**

**แบบไม่สังกัดหลักสูตร (Thammasat Frontier School) พ.ศ. ๒๕๖๓**

--------------------------------------

 โดยที่เป็นการสมควรให้มีระเบียบมหาวิทยาลัยธรรมศาสตร์ว่าด้วยอัตราค่าตอบแทนการจัดการศึกษา โครงการรับนักศึกษาระดับปริญญาตรีแบบไม่สังกัดหลักสูตร (Thammasat Frontier School)

 อาศัยอำนาจตามความในมาตรา ๒๓ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๙ ของระเบียบมหาวิทยาลัยธรรมศาสตร์ ว่าด้วยการเงินและทรัพย์สินของมหาวิทยาลัย
พ.ศ. ๒๕๕๔ ที่ยังคงมีผลใช้บังคับตามมาตรา ๑๐๘ วรรคสอง แห่งพระราชบัญญัติมหาวิทยาลัยธรรมศาสตร์ พ.ศ.๒๕๕๘ และโดยมติสภามหาวิทยาลัย ในการประชุมครั้งที่ ๑๔/๒๕๖๓ เมื่อวันที่ ๒๘ พฤศจิกายน ๒๕๖๓เห็นชอบให้ออกระเบียบไว้ดังนี้

 **ข้อ ๑** ระเบียบนี้เรียกว่า “ระเบียบมหาวิทยาลัยธรรมศาสตร์ ว่าด้วยอัตราค่าตอบแทนการจัดการศึกษา โครงการรับนักศึกษาระดับปริญญาตรีแบบไม่สังกัดหลักสูตร (Thammasat Frontier School) พ.ศ. ๒๕๖๓”

 **ข้อ ๒** ระเบียบนี้ให้ใช้บังคับนับตั้งแต่ปีการศึกษา ๒๕๖๓ เป็นต้นไป

 **ข้อ ๓** ให้จ่ายเงินค่าตอบแทนแก่ผู้ที่ได้รับการแต่งตั้งให้เป็นอาจารย์ที่ปรึกษาซึ่งทำหน้าที่เป็นกรรมการสอบสัมภาษณ์คัดเลือกเข้าศึกษา ในอัตราคนละ ๑๕๐ บาท ต่อหนึ่งชั่วโมง

 **ข้อ ๔** ให้จ่ายเงินค่าตอบแทนแก่อาจารย์ที่ปรึกษาซึ่งทำหน้าที่ดูแลนักศึกษาในโครงการรับนักศึกษาระดับปริญญาตรีแบบไม่สังกัดหลักสูตร (Thammasat Frontier School) ในอัตรา ๕๐๐ บาท
ต่อนักศึกษาหนึ่งคนต่อหนึ่งภาคการศึกษา

 ให้อาจารย์ที่ทำหน้าที่ดูแลนักศึกษาตามวรรคหนึ่งได้ไม่เกิน ๑๐ คน ต่อรุ่นปีการศึกษา

 ประกาศ ณ วันที่ ธันวาคม พ.ศ. ๒๕๖๓

(ศาสตราจารย์พิเศษ นรนิติ เศรษฐบุตร)

นายกสภามหาวิทยาลัย